stanford-oval/wikipedia huggingface dataset:
Liao-dynastia
Dynastian nousu ja tuho

Liao-dynastia teki valloitussotia yksinkertaisten iskujen sijaan. Vuonna 946 he valloittivat Song-dynastian pääkaupunki Kaifengin (Bian) ja jatkoivat hyökkäyksiä Song-joukkoja vastaan. Kyllästyttyään jatkuviin taisteluihin paimentolaisia vastaan, Kiinan hallitus (siis Song-dynastia) tarjosi rauhansopimusta rajojen rauhoittamiseksi vuonna 1005. Tämän saadakseen heidän oli kuitenkin maksettava valtavia tribuuttilahjoja pohjoisen paimentolaisjohtajille. Pidemmän päälle nämä korkeat kustannukset osoittautuivat kannattaviksi, sillä Liao-dynastian hallitsijat saivat leppoisat olot kiinalaisten heille takaamilla tuloilla. He tottuivat nopeasti kiinalaiseen elämäntapaan, arvostivat kehittynyttä hallintojärjestelmää ja ryhtyivät maatalous- ja teollisuustuotantoon.
Liao-kitaanit kiinalaistuivat, ja tämä taloudellisten ja sosiaalisten arvojen muutos hävitti heidän sotaintonsa. Jo 900-luvulla he kehittivät oman kirjoitusjärjestelmänsä, joka ideoitiin kiinan kirjoitusjärjestelmän pohjalta, tosin se ei oikein soveltunut kitaanin kaltaiseen agglutinoivaan kieleen.
Vuonna 1120 Song-dynastian hallitus muodosti liittouman Mantšurian |Jin-keisarikunnan kanssa hyökätäkseen Liao-valtakuntaa vastaan. Sisäisten riitojen heikentämä Liao-hallinto kärsi tappion Jin-dynastian hyökkäyksissä ja vetäytyi länteen, missä uusi Läntisen Liaon kuningaskunta perustettiin (turkiksi: Karakitan - "Musta kitaani"; kiinaksi: Hei Han 黑汗). He ottivat mukaansa kiinalaiset tavat, ja koska heissä oli huomattava määrä nestorianisteja, heistä on lähtöisin tarina Sisä-Aasian pappi-kuningas Johanneksesta. Mongolit valloittivat läntisen Liaon vuonna 1218.
Hallitsijat

| Temppelinimet (Miào Hào 廟號) | Kuolemanjälkeiset nimet (Shi Hao 諡號) | Syntymänimet | Hallitsijakaudet | Aikakausinimet (Nian Hao 年號) ja niiden vuodet |
| --- | --- | --- | --- | --- |
Käytännössä tämän dynastian hallitsijoista käytetään temppelinimeä, jonka eteen lisätään dynastian nimi "Liao", poikkeuksena dynastian viimeinen hallitsija Liao Tian Zuo Di.
| Taizu (太祖 tài zǔ) | Shen Tian Huangdi | Yelü A Bao Ji (耶律阿保機 yē lǜ ā bǎo jī) | 907–926 | Shence (神冊 shén cè) 916–922  Tianzan (天贊 tiān zàn) 922–926  Tianxian (天顯 tiān xiǎn) 926  |
| Taizong (太宗 tài zōng) | Xiao Wu Huangdi | Yelü De Guang (耶律德光 yē lǜ dé guāng) | 926–947 | Tianxian (天顯 tiān xiǎn) 927–938  HDatong (會同 huì tóng) 938–947  Datong (大同 dà tóng) 947  |
| Shi Zong (世宗 shì zōng) | Tian Shou Huangdi | Yelü Ruan (耶律阮 yē lǜ ruǎn) | 947–951 | Tianlu (天祿 tiān lù) 947–951  |
| Mu Zong (穆宗 mù zōng) |  | Yelü Jing (耶律璟 yē lǜ jǐng) | 951–969 | Yingli (應曆 yìng lì) 951–969  |
| Jingzong (景宗 jǐng zōng) |  | Yelü Xian (耶律賢 yē lǜ xián) | 969–982 | Baoning (保寧 bǎo níng) 969–979  Qianheng (乾亨 qián hēng) 979–982  |
| Liao Shengzong (聖宗 shèng zōng) | Wen Wu Da Xiao Xuan Huangdi | Yelü Long Xu (耶律隆緒 yē lǜ lóng xù) | 982–1031 | Qianheng (乾亨 qián hēng) 982  Tonghe (統和 tǒng hé) 983–1012  Kaitai (開泰 kāi tài) 1012–1021  Taiping (太平 tài píng) 1021–1031  |
| Xingzong (興宗 xīng zōng) | Xiao Zheng Huangdi | Yelü Zong Zhen (耶律宗真 yē lǜ zōng zhēn) | 1031–1055 | Jingfu (景福 jǐng fú) 1031–1032  Chongxi (重熙 chóng xī) 1032–1055  |
| Daozong (道宗 dào zōng) |  | Yelü Hong Ji (耶律洪基 yē lǜ hóng jī) | 1055–1101 | Qingning (清寧 qīng níng) 1055–1064  Xianyong (咸雍 xián yōng) 1065–1074  Taikang (太康 tài kāng) tai Dakang (大康 dà kāng) 1075–1084  Daan (大安 dà ān) 1085–1094  Shouchang (壽昌 shòu chāng) tai Shoulong (壽隆 shòu lóng) 1095–1101  |
| Ei ollut | Tian Zuo Di (天祚帝 tiān zuò dì) | 耶律延禧 yē lǜ yán xī | 1101–1125 | Qiantong (乾統 qián tǒng) 1101–1110  Tianqing (天慶 tiān qìng) 1111–1120  Baoda (保大 bǎo dà) 1121–1125  |
Aiheesta muualla

Wikimedia Commonsissa on kuvia tai muita tiedostoja aiheesta .
Radio86.fi: Khitan-kansan Liao-dynastia
Scooter yhtyeen, harvinaisuuksia ja julkaisemattomat kappaleet

Tässä on luettelo [[Scooter]] yhtyen harvinaisuuksia ja julkaisemattomat kappaleet ja kappaleiden- versiot joita on laulettu, soitettu kerran tai vain kiertueella soitettu mutta ei julkaisu audio versiona tai CD muodossa.
Laulut

White Christmas (2005 Live) 3:00
Abracadabra (1997) 0:51
Mosh Selector (X-Mas Version Of All I Wanna Do) 2004 (1:16)
Live versiot

Habanera (Live version 2002)
Behind The Cow (Lincolnin rap-osalla) (Live 2007) 3:36
Where The Beats (Have No Name) - Tour version 2010
Bit A Bad Boy (Tour Live version 2010)  2:13
Frequent Traveler+We Are The Greatest (mashup 2011) 2:58
Rick's Improvisation & Back In Time (Tour Version 2012) 8:35
Awakening (Live version 2018) 2:05  Wild Wicked Tour 2018
Maria (I Like It Loud) - (Autoscooter Unplugged-Version 2016) 0:50
Rhapsody In E  (live version 2023) 2:15
Improvisoidut biisit

Surfin' Bird 2002 (1:18)
Don't You (Forget About Me) 2002 (1:13)
D.I.S.C.O.  2006 (0:45)
The Whistle (instrumentaali) 2008
Improvisation (ID)  2018 (1:05)
Intro

Intro  (Carmina Burana - O Fortuna) 2008
Intro 2  (Ten Seconds Before Sunrise) 2008
Intro 2014 (2:42) 2014
Intro  2017-2018  (2:25)
Intro (2020-2023) 1:55
Megamix

MTV Partyzone Megamix 1996
The Dome Megamix 1999
Megamix 2008
Luka Sučić

| Mitalit | Mitalit | Mitalit |  |
| --- | --- | --- | --- |
|  Luka Sučić helmikuussa 2022. |  Luka Sučić helmikuussa 2022. |  Luka Sučić helmikuussa 2022. |  |
Maa:   Kroatia
Miesten jalkapallo
| MM-kilpailut  | MM-kilpailut  | MM-kilpailut  |  |
|  Pronssia | Qatar 2022 |  |  |
Luka Sučić (s. 8. syyskuuta 2002 Linz, Itävalta) on kroatialainen jalkapalloilija. Hän on pelipaikaltaan keskikenttäpelaaja. Hän edustaa Espanjan La Ligassa pelaavaa Real Sociedadia. Hän on pelannut Kroatian A-maajoukkueessa vuodesta 2021.
Sučić pelasi aikuisten sarjoissa ensimmäisen kerran kaudella 2019–2020 Itävallan 2. Ligassa Lieferingin joukkueessa. Kaudella 2020–2021 hän pelasi Red Bull Salzburgin joukkueessa Bundesliigassa 17 ottelua ja teki helmikuussa maalin kotiottelussa Austria Wieniä mutta pelasi välillä vielä kakkostasolla Lieferingissäkin. Kaudella 2021–2022 hän pelasi Red Bull Salzburgissa 28 bundesliigaottelua ja teki niissä kahdeksan maalia. Seuraavalla kaudella maaliskuun alkupuolella tullut polvivamma piti hänet loppukauden ajan poissa kentiltä, ja hänelle kertyi koko kaudelta 15 bundesliigaottelua, joissa hän ei tehnyt maaleja. Hän palasi liigakentille syyskuun 2023 puolivälissä ja pelasi kaudella 2023–2024 Bundesliigassa 22 ottelua, joissa hän teki kolme maalia ja antoi kahdeksan maalisyöttöä.
Sučić siirtyi elokuussa 2024 espanjalaisseura Real Sociedadiin.
Sučić voitti Itävallan liigamestaruuden vuosina 2021, 2022 ja 2023 sekä Itävallan cupin vuosina 2021 ja 2022. Hän on pelannut Mestarien liigassa 22 ottelua ja tehnyt maalin syyskuussa 2021 Sevillaa ja joulukuussa 2023 Benficaa vastaan. Eurooppa-liigassa hän on pelannut lokakuun 2024 puoliväliin mennessä viisi ottelua.
Sučić pelasi useissa Kroatian nuorisomaajoukkueissa alle 15-vuotiaista alle 21-vuotiaisiin. Hän pelasi Kroatian A-maajoukkueessa ensimmäisen kerran lokakuussa 2021 MM-karsintaottelussa Slovakiaa vastaan. Hän kuului Kroatian joukkueeseen MM-kilpailuissa 2022 mutta ei päässyt turnauksessa pelaamaan. EM-kilpailuissa 2024 hän tuli vaihdosta kentälle alkulohko-otteluissa Espanjaa ja Albaniaa vastaan sekä pelasi avauskokoonpanossa kolmannessa alkulohko-ottelussa Italiaa vastaan. Hän on pelannut lokakuun 2024 puoliväliin mennessä 14 A-maaottelua, joissa hän on ollut kolme kertaa avauskokoonpanossa.
Dōshisha-yliopisto

| Dōshisha-yliopisto> 同志社大学 Dōshisha daigaku |
| --- | --- |

Perustettu:  1875
Tyyppi:  yksityinen
Opiskelijoita:  27 000
Jatko-opiskelijoita:  2 300
Sijainti:  Kioto,  Japani
Sivusto:  https://www.doshisha.ac.jp
Dōshisha-yliopisto (jap. 同志社大学, Dōshisha daigaku) on yksityinen yliopisto Japanin Kiotossa.
Yliopisto on perustettu 1875 nimellä Dōshisha eigakkō. Nykyisin yliopistossa on lähes 27 000 opiskelijaa, joista noin 2 300 on jatko-opiskelijoita.
Aiheesta muualla

Kuvia tai muita tiedostoja aiheesta Dōshisha-yliopisto Wikimedia Commonsissa
Nokitiainen

| Nokitiainen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tiaiset Paridae
Suku::  Afrikantiaiset Melaniparus
Laji::  niger
Kaksiosainen nimi
 Melaniparus niger  (Vieillot, 1818) 
Synonyymit
 Parus niger 

Katso myös
   Nokitiainen Wikispeciesissä   Nokitiainen Commonsissa 
Infobox OKNimi-testi OKIUCN-testi OK: 
Nokitiainen (Melaniparus niger) on eteläafrikkalainen tiaisten heimoon kuuluva varpuslintu.
Koko ja ulkonäkö

Linnun pituus on noin 16 cm ja paino noin 21 g. Nokitiainen on musta, vain siivillä ja pyrstössä on valkoista kuviointia.
Esiintyminen

Nokitiainen elää eteläisessä Afrikassa Angolassa, Botswanassa, Malawissa, Mosambikissa, Namibiassa, Etelä-Afrikassa, Swazimaassa, Sambiassa ja Zimbabwessa. Sen elinympäristön ala on 2,2 miljoonaa neliökilometriä.
Elinympäristö

Lehtimetsät, joissa esiintyy hopeaketapania (Terminalia sericea) ja Burkea africana-seringapuuta sekä Combretum-suvun puita ja pensaita. Harvalukuisena lajia tavataan myös puutarhoissa, puistoissa, akaasiametsiköissä ja istutusmetsiköissä.
Lisääntyminen

Naaras rakentaa pesän puun koloon, joskus linnunpönttöön. Naaras munii 1–6 munaa, joita se hautoo noin kaksi viikkoa. Molemmat emot ja usein myös vieraat linnut ruokkivat poikasia, jotka lähtevät pesästä noin 24 päivää vanhoina. Poikaset itsenäistyvät 2,5 kuukauden ikäisinä.
Ravinto

Laji on pääasiassa hyönteissyöjä.
Aiheesta muualla

Warwick Tarboton (kuvia)
Jin-dynastia (1115–1234)

Jin-dynastia (džurtšeniksi: Anchu, kiinaksi 金 [jīn]) hallitsi osia Pohjois-Kiinasta 1115–1234. Sen perusti džurtšenihin kuulunut keisari Taizu. Džurtšenit ovat mantšujen esi-isiä. Mongolit hävittivät dynastian Tšingis-kaanin kolmannen pojan Ögödei-kaanin johdolla.
Samoihin aikoihin Jin-dynastian kanssa oli pääosin nykyisen Kiinan alueella myös valtio nimeltä Xixia (Läntinen Xia, erotuksena Xia-dynastiasta), jossa valtaa pitivät tangutit 1032–1227. Tätä valtiota ei yleensä luetella Kiinan dynastioiden mukana. Myös Xixia jäi aikanaan mongolien valloittamaksi.
Historia

Džurtšenit asuivat Pohjois-Kiinassa ja olivat Liao-dynastian alaisuudessa. Liao-dynastian olivat perustaneet mongolikieltä puhuneet kitaanit. Džurtšenit erosivat selvästi kitaaneista, jotka olivat paimentolaisia. Džurtšenit elivät puolestaan Mantšurian metsäalueella. Heidän yhteiskunnan suurin yksikkö oli klaani, jota johti mies. Perusyksikkö oli puolestaan kylä, jonka jäsenet viljelivät ja sotivat yhdessä.
Džurtšenit kuitenkin alkoivat olla tyytymättömiä asemaansa. Kun Liao-dynastian viimeinen keisari vieraili vuonna 1112 Agudan luona ja määräsi heimopäälliköt tanssimaan hänelle, Aguda kieltäytyi. Aguda käynnisti seuraavana vuonna kapinan Liao-dynastiaa vastaan. Hän sai vuonna 1115 valloitettua Mantšurian ja julistautui sen jälkeen Jin-dynastian keisariksi. Song-dynastia tunnusti nopeasti Jin-dynastian, sillä dynastian hallitsijat halusivat liittoutui valloittaakseen Pekingin alueen takaisin itselleen.
Kiinalaiset ja džurtšenit hyökkäsivät vuonna 1120 yhdessä Liaon pääkaupunkia Shangjingiä kohtaan. Džurtšenit valtasivat sen seuraavana vuonna, ja lopullisesti Liao-dynastia kaatui vuonna 1125. Jin- ja Song-dynastioiden liitto kaatui sen jälkeen, ja he ajautuivat sotaan. Jin valtasi vuonna 1126 Song-pääkaupunki Kaifengin, minkä seurauksena Song-hallitsijat pakenivat kaakkoon ja perustivat myöhemmin eteläisen Song-dynastian.
Jin-keisarit omaksuivat nopeasti kiinalaisen hallintojärjestelmän ja palkkasivat hallitukseensa kiinalaisia viranomaisia. Viralliset dokumentit käännettiin kiinasta džurtšeniksi, jolle kehitettiin myös oma kirjoitusjärjestelmä. Jin-dynastian ensimmäinen pääkaupunki oli vuoteen 1152 asti Huining. Sen jälkeen se siirrettiin Yanjingiin (Peking). Džurtšenit pyrkivät säilyttämään oman kulttuurinsa, ja esimerkiksi armeijalta kiellettiin kiinalaiset vaatteet ja tavat.
Keltainenjoki muutti vuonna 1194 kurssiansa dramaattisesti ja tulvi seuraavan 30 vuoden ajan kohtalokkaasti. Monet viljelijät eivät pystyntty maksamaan hallitsijoille veroja. Samaan aikaan Jin-dynastiassa alkoi pulaa pronssikolikoista, mikä johti lopulta taloudelliseen epävakauteen. Song-dynastia alkoi uhata Jiniä etelästä, mutta suurempi uhka tuli pohjoisesta mongolien taholta. Mongolit valtasivat vuonna 1215 Beijingin. Džurtšenit vetäytyivät Kaifengiin. Lopullisesti Jin-dynastia kukistui vuonna 1234, mutta viimeiset noin 20 vuotta dynastia oli vain alueellinen valta.
Hallitsijat

| Temppelinimet (Miào Hào 廟號) | Syntymänimet | Hallintokaudet | Aikakausinimet (Nian Hao 年號) ja niiden vuodet |  |
| --- | --- | --- | --- | --- |
Käytäntö: "Jin" + temppelinimi tai kuolemanjälkeinen nimi
| Tai Zu (太祖 tài zǔ) | Wan-Yan A Gu Da (完顏阿骨打 wán yán ā gú dǎ) | 1115–1123 | Shouguo (收國 shōu guó) 1115–1116  Tianfu (天輔 tiān fǔ) 1117–1123  |  |
| Tai Zong (太宗 tài zōng) | Wan-Yan Wu Qi Mai (完顏吳乞買 wán yán wú qǐ mǎi) tai Wan-Yan (Sheng tai Cheng) (完顏晟 wán yán (shèng tai chéng)) | 1123–1134 | Tianhui (天會 tiān huì) 1123–1134  |  |
| Xi Zong (熙宗 xī zōng) | Wan-Yan He-La (完顏合剌 wán yán hé lá) tai Wan-Yan Dan (完顏亶 wán yán dǎn) | 1135–1149 | Tianhui (天會 tiān huì) 1135–1138  Tianjuan (天眷 tiān juàn) 1138–1141  Huangtong (皇統 huáng tǒng) 1141–1149  |  |
| Ei ollut | 完顏亮 wán yán liàng | 1149–1161 | Tiande (天德 tiān dé) 1149–1153  Zhenyuan (貞元 zhēn yuán) 1153–1156  Zhenglong (正隆 zhèng lóng) 1156–1161  |  |
| Shi Zong (世宗 shì zōng) | Wan-Yan Yong (完顏雍 wán yán yōng) | 1161–1189 | Dading (大定 dà dìng) 1161–1189  |  |
| Zhang Zong (章宗 zhāng zōng) | Wan-Yan Jing (完顏璟 wán yán jǐng) | 1190–1208 | Mingchang (明昌 míng chāng) 1190–1196  Chengan (承安 chéng ān) 1196–1200  Taihe (泰和 tài hé) 1200–1208  |  |
| Ei ollut | Wan-Yan Yong Ji (完顏永濟 wán yán yǒng jì) | 1209–1213 | Daan (大安 dà ān) 1209–1212  Chongqing (崇慶 chóng qìng) 1212–1213  Zhining (至寧 zhì níng) 1213  |  |
| Xuan Zong (宣宗 xuān zōng) | Wan-Yan Xun (完顏珣 wán yán xún) | 1213–1223 | Zhenyou (貞祐 zhēn yòu) 1213–1217  Xingding (興定 xīng dìng) 1217–1222  Yuangunag (元光 yuán guāng) 1222–1223  |  |
| Ai Zong (哀宗 āi zōng) | 完顏守緒 wán yán shǒu xù | 1224–1234 | Zhengda (正大 zhèng dà) 1224–1232  Kaixing (開興 kāi xīng) 1232  Tianxing (天興 tiān xīng) 1232–1234  |  |
| Ei ollut  | Wan-Yan Cheng Lin (完顏承麟 wán yán chéng lín) | 1234 | Ei ollut  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Kiinalaiset pronssisymbaalit Jin-dynastian ajalta (1115–1234).
Gunnar Modeen

Gunnar Modeen vuonna 1951.
Gunnar Maximilian Modeen (19. kesäkuuta 1895 Kuopio – 30. maaliskuuta 1988 Helsinki) oli suomalainen tilastotieteilijä ja sosiaalipoliitikko. Hän oli vuodesta 1920 Tilastollisessa päätoimistossa, sai 1944 kanslianeuvoksen arvon ja toimi vuosina 1936–1961 sosiaaliministeriön sosiaalisen tutkimustoimiston päällikkönä.
Modeen esitti 1934 huomiota herättäneen väestöennusteen, jossa hän ennakoi, ettei Suomen väestömäärä koskaan ylittäisi neljää miljoonaa. Ennusteen mukaan väestönkasvu tulisi silloisten syntyvyys- ja kuolevuuslukujen valossa pysähtymään 1970-luvulla. Vasta siinä vaiheessa alkoi Suomessa julkinen keskustelu väestöpolitiikasta. Modeenin ennuste johti välillisesti siihen, että vuonna 1935 säädettiin lait aviopuolisoiden verottamisesta erikseen, niin kutsutusta poikamiesverosta ja lapsivähennysten korottamisesta sekä vuonna 1937 vähävaraisille naisille myönnettävästä äitiysavustuksesta.
Julkaisuja

Laskelmia Suomen vastaisesta väestönkehityksestä (Gunnar Fougstedtin kanssa), 1939
Elinkustannusindeksi, 1952
Finlands befolking, 1953
Titans

Titans voi tarkoittaa seuraavia:
Titaanit (engl. Titans, NBC-kanavalla vuosina 2000-2001 esitetty yhdysvaltalainen televisiosarja
Titans, vuonna 2018 aloitettu yhdysvaltalainen supersankaritelevisiosarja.
Álvaro Odriozola

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Álvaro Odriozola Arzallus
Syntymäaika: 14. joulukuuta 1995 (ikä 28)
Syntymäpaikka: San Sebastián, Espanja
Pelipaikka: oikea laitapuolustaja
Pituus: 178 cm
Seura
Seura: Real Sociedad
Pelinumero: –
Junioriseurat
2006–2014: Real Sociedad
Seurat
| Vuodet | Seura | O | (M) |
| 2013–2017 | Real Sociedad B | 86 | (3) |
| 2017–2018 | Real Sociedad | 50 | (0) |
| 2018–2023 | Real Madrid | 34 | (2) |
| 2020 | → Bayern München | 3 | (0) |
| 2021–2022 | → Fiorentina | 25 | (1) |
| 2023– | Real Sociedad | 0 | (0) |
Maajoukkue
| 2017 | Espanja U21 | 3 | (0) |
| 2017– | Espanja | 4 | (1) |
 Seurajoukkueuran tilastot kattavat vain kansalliset sarjat, päivitetty 11. heinäkuuta 2022.  Maajoukkueuran tilastot päivitetty 2. syyskuuta 2023.
Álvaro Odriozola Arzallus (s. 14. joulukuuta 1995 San Sebastián, Gipuzkoa) on espanjalainen jalkapalloilija. Hän pelaa oikeana laitapuolustajana ja edustaa espanjalaisseura Real Sociedadia.
Odriozola on Real Sociedadin kasvatti. Hän debytoi seuran edustusjoukkueessa 16. tammikuuta 2017 Primera Divisiónin ottelussa Málagaa vastaan. Hän pelasi kahden kauden aikana 50 ottelua La Ligassa ja kuusi ottelua Eurooppa-liigassa, jossa hän teki yhden maalin. Kesällä 2018 hän siirtyi Real Madridiin, jossa hän on pelannut kahden kauden aikana La Ligassa 18 ottelua ja Mestarien liigassa neljä ottelua. Kevätkaudella 2020 hän pelasi lainalla saksalaisseura Bayern Münchenissä kolme ottelua Bundesliigassa sekä yhden cup-ottelun ja yhden Mestarien liigan pelin. Bayern voitti kaikki nämä kilpailut.
Odriozola kuului alle 21-vuotiaiden EM-hopeaa saavuttaneeseen Espanjan joukkueeseen vuonna 2017. Miesten maajoukkueessa hän debytoi 6. lokakuuta 2017 MM-karsintaottelussa Albaniaa vastaan. Hänet nimettiin Espanjan 23 pelaajan miehistöön kesän 2018 MM-kilpailuihin mutta hän ei pelannut turnauksessa yhtään ottelua.
Aiheesta muualla

Álvaro Odriozola BDFutbol-sivustolla (englanniksi)
Real Sociedad – Primera División
1 Remiro |
2 Odriozola |
3 Muñoz |
4 Zubimendi |
5 Zubeldia |
6 Elustondo |
7 Barrenetxea |
8 Zaharjan |
9 Óskarsson |
10 Oyarzabal |
11 Becker |
12 López |
13 Marrero |
14 Kubo |
15 González de Zárate |
16 Olasagasti |
17 Gómez |
18 Traoré |
19 Sadiq |
20 Pacheco |
21 Aguerd |
22 Turrientes |
23 Méndez |
24 Sučić |
25 Magunazelaia |
27 Aramburu |
28 Marín |
Valmentaja Alguacil
Espanjan joukkue – Jalkapallon MM-kilpailut 2018
1 De Gea |
2 Carvajal |
3 Piqué |
4 Nacho |
5 Busquets |
6 Iniesta |
7 Saúl |
8 Koke |
9 Rodrigo |
10 Thiago |
11 Vázquez |
12 Odriozola |
13 Arrizabalaga |
14 Azpilicueta |
15 Ramos |
16 Monreal |
17 Aspas |
18 Alba |
19 Costa |
20 Asensio |
21 Silva |
22 Isco |
23 Reina |
Valmentaja Hierro
T. A. Elo

Taavetti Artturi Elo (16. lokakuuta 1884 Valkeala – 26. elokuuta 1954 Helsinki) oli suomalainen arkkitehti joka suunnitteli 1920-, 1930- ja 1940-luvuilla useita asuinkerrostaloja Helsingin Punavuoren, Etu-Töölön ja Taka-Töölön kaupunginosiin.
Elo kävi teollisuuskoulun 1904 ja toimi sitten rakennusmestarina vuoteen 1912 saakka. Hän kirjoitti ylioppilaaksi Kouvolan yhteiskoulussa 1913 ja valmistui arkkitehdiksi Teknillisestä korkeakoulusta 1919. Elo käytti 1920-luvun rakennuksissaan pelkistettyä klassismia ja siirtyi sitten vähitellen 1930-luvun aikana funktionalismiin.
Tuotantoa

1922 Jääkärinkatu 15a, Helsinki
1924 Jääkärinkatu 10a, Helsinki
1926-1927 Asunto Oy Robertus, Iso Roobertinkatu 35–37, Helsinki
1926 Lönnrotinkatu 38, Helsinki
1927 Lönnrotinkatu 21, Helsinki
1927 Maneesikatu 2a, Helsinki
1928 As. Oy Sydväst, Laivurinkatu 33 – Tehtaankatu 21, Helsinki
1929 Arkadiankatu 33a - Mechelininkatu 11b kulmatalo, Helsinki
1931 As. Oy Tehtaankatu 25 - Bostads Ab Fabriksgatan 25
1931 Albertinkatu 26 – Uudenmaankatu 44, Helsinki
1932 Runeberginkatu 38 ja 42, Helsinki
1936 Oy Etelä-Savon toimitalo (Karjalan kulma), Oksasenkatu 2 – Kauppakatu 41, Lappeenranta
1937 Harjutori 10, Helsinki
1937 Jääkärinkatu 6a, Helsinki
1937 Merimiehenkatu 37, Helsinki
1937 Merimiehenkatu 41, Helsinki
1937 Tavaststjernankatu 1, Helsinki
1938 Perustie 20, Munkkiniemi, Helsinki
1938 Savilankatu 1b, Helsinki
Jakob Liiv

Jakob Liiv
Jakob Liivin patsas Väike-Maarjassa.
Jakob Liiv (28. helmikuuta 1859 Alatskivi, Viro – 17. tammikuuta 1938) oli virolainen runoilija ja kirjailija. Liiv oli vuosina 1919–1921 Rakveren kaupunginjohtaja. Runoilija Juhan Liiv oli hänen veljensä.
Liiv sai alkeisopetuksen kotonaan ja kävi sitten Naelaveren kansakoulua ja Kodaveren kihlakunnankoulua. Hän valmistui kansakoulun opettajaksi ja toimi sitten opettajana hankkien lisätuloja maanviljelijänä ja muissa sivutoimissa. Hän osallistui Viron kansalliseen herätykseen ja koetti kohottaa maanviljelystä ja maataloutta perustean seuroja ja pitäen puheita talonpojille. Opettajan toimen jätettyään Liiv toimi muun muassa kirjakauppiaana ja pankkimiehenä. Hän asui sittemmin Rakveren kaupungissa toimien opettajana ja kaupunginjohtajana sekä viimeksi eläkkeellä olevana kirjailijana.
Teokset

Wiru-Kannel (I: 1886, 1902, II: 1891, III: 1900)
Leina-lilled (1894)
Kõrbelõvi (1898)
Musti lell (1899)
Puujala Mats (1899)
Jakob Liiv'i kirjatööd (I: 1906, II: 1910)
Lüürilised laulud (1929)
Päikese veerul (1933)
Elu ja mälestusi (muistelmat, 1936)
Valitud teosed (1960)
Tie valmis on

| Tie valmis on |
| --- | --- |
säveltäjä:  Jouko Piitulainen
sanoittaja:  Tytti Jäppinen
virsikirjan numero:  511
virsikirjaan:  1986
Tie valmis on on Suomen evankelis-luterilaisen virsikirjan virsi. Sen on säveltänyt kanttori Jouko Piitulainen ja sanoittanut kirjailija Tytti Jäppinen vuonna 1981. Sanoitus on alun perin tehty erääseen ruotsalaiseen kansansävelmään.
Adolph Zukor

Adolph Zukor
Adolph Zukor (ent. Cukor, 7. tammikuuta 1873 Ricse, Unkarin kuningaskunta – 10. kesäkuuta 1976 Los Angeles, Kalifornia) oli elokuva-alan liikemies ja elokuvayhtiö Paramount Picturesin perustajajäsen.
Elämäkerta

Cukor syntyi aškenasijuutalaiseen perheeseen Ricsen kylässä silloisessa Itävalta-Unkarissa. Vuonna 1889, 16-vuotiaana, hän muutti Yhdysvaltoihin. Hän aloitti vaatimattomasti New Yorkissa. Vuonna 1892 hän muutti Chicagoon ja aloitti liiketoiminnan turkisalalla. Toiminta kasvoi nopeasti ja Cukor ansaitsi hyvin.
Hän ryhtyi elokuva-alalle vuonna 1903, kun hänen serkkunsa Max Goldstein pyysi häneltä lainaa. Mitchell Mark oli laajentamassa teatteriketjuaan ja tarvitsi sijoittajia. Ketjun ensimmäinen teatteri oli Buffalossa sijaitseva Edisonia Hall, jonka salongissa esiteltiin Thomas Edisonin keksintöjä, kuten fonografi, hehkulamppu ja liikkuvat kuvat. Cukor ei ainoastaan lainannut Goldsteinille rahaa, vaan ryhtyi hänen liikekumppanikseen.
Vuonna 1912 Cukor muodosti Famous Players in Famous Plays -jakeluyhtiön levittämään ranskalaista elokuvaa Les Amours de la reine Élisabeth Yhdysvalloissa. Seuraavana vuonna hän sai taloudellista tukea New Yorkin teatteri- ja elokuva-alalla toimineilta Frohmanin veljeksiltä. He muodostivat Famous Players Film Company -yhtiön. Studio kehittyi ensin Famous Players-Laskyksi ja myöhemmin Paramount Pictures -yhtiöksi, jonka johtajana hän toimi vuoteen 1936 asti. Hän mullisti koko elokuva-alan järjestämällä tuotannon, jakelun ja esittelyn samaan yhtiöön.
Zukor vetäytyi Paramount Picturesin tehtävistä vuonna 1959. Hän kuoli 103-vuotiaana Los Angelesissa vuonna 1976.
Aiheesta muualla

Kuvia tai muita tiedostoja aiheesta Adolph Zukor Wikimedia Commonsissa
Tie uuteen päivään

| Tie uuteen päivään> Kappaleen tiedot |
| --- | --- |
Esittäjä(t):  Markku Aro & Koivistolaiset
Julkaistu:  1971
Säveltäjä(t):  Rauno Lehtinen
Sanoittaja(t):  Rauno Lehtinen
Euroviisutiedot
Vuosi:  1971
Maa:  Suomi
Kieli:  suomi
Sijoitus:  8.
Pisteet:  84
Muuta:  Kapellimestarina Ossi Runne
Tie uuteen päivään on suomalaisen Markku Aron kappale, jolla hän edusti Suomea vuoden 1971 Eurovision laulukilpailussa Koivistolaiset-taustaduon kanssa. Kappale valittiin Suomen edustajaksi 13. helmikuuta pidetyssä Suomen euroviisukarsinnassa. Kansainvälisessä Eurovision laulukilpailussa kappale sijoittui 8. sijalle 18 kilpailijan joukosta.